Սկավառականետորդ (քանդակ)

**«Սկավառականետորդ»** (*Դիսկոբոլ*, , *Diskobólos*), մ.թ.ա. 5-րդ դարի հույն քանդակագործ Միրոնի (մ.թ.ա. 455) քանդակը։ Կրկնօրինակներից մեկը (հայտնաբերված 1781 թվականին Էսկվիլին բլուրում) պահվում է Հռոմի ազգային թանգարանում, Հռոմ։

## Պատմություն
«Սկավառականետորդի» բնօրինակը բրոնզաձույլ է, այն չի պահպանվել, սակայն կան քանդակի հռոմեական արվեստի բազմաթիվ կրկնօրինակները։

Դիսկոբոլը քաջության, հոգևոր և ֆիզիկական ուժի մարմնացում է, դինամիկ մի ամբողջություն` կերտված անատոմիական ճշգրտությամբ։ Միրոնի քանդակը ոչ միայն պատմում է մի սկավառակ նետողի և մի մրցության մասին, այլև ամբողջացնում է օլիմպիական խաղերը` V դարի արվեստի մեջ տեղափոխելով։ Միրոնի ողջ ստեղծագործությունը կապված է իր ժամանակի հետ, իսկ «Դիսկոբոլն» իր արվեստի և արվեստով լեցուն ժամանակաշրջանի համագումարն է, որը ավանդվել է սերունդներին և ներկայացվել որպես դասական քանդակի օրինակ։

Քանդակը համարվում է ժամանակակից օլիմպիական շարժման խորհրդանիշը։

## Նկարագրություն
Սկավառականետորդը առանց հագուստի է, քանի որ պատկերված է օլիմպիական խաղերին մասնակցող մարզիկ, իսկ մրցությունների ժամանակ երիտասարդները մերկ էին հանդես գալիս։ Ըստ հին հունական ավանդության` մի վազորդ վազելու ընթացքում հանել է հանդերձը և հաղթել` այդպիսով սկիզբ դնելով օլիմպիական խաղերի առանց հագուստի ներկայանալուն։ 
«Դիսկոբոլը» բրոնզից է, սակայն մեզ հասած հռոմեական կրկնօրինակները մարմարից են։

Միրոնին լիարժեք հաջողվել է ցույց տալ պատանու շարժումը, ուժերի լարումը։ Մարզիկը քանդակված է հենց սկավառակը նետելու պահին։ Ատլետը հանգիստ է, բայց միևնույն ժամանակ լարված, ինչպես լարվում են ցանկացած մրցությունից, պայքարից առաջ։ Նետ ու աղեղ հիշեցնող կեցվածքը արդեն իսկ խոսում է լարման մասին։ Ձեռքերի դիրքը, որն էլ ավելի ընդգծված է քանդակի ռակուրսի շնորհիվ, ցույց է տալիս նետման թափը։ Մեծ ֆիզիկական լարումը հավասարակշռվում է ներդաշնակ կոմպոզիցիայով։

Սկավառակի նետումը Հին Հունաստանում բավականին տարածված մրցության տեսակ էր։ Դեռևս արխաիկ ժամանակաշրջանում քանդակագործները ստեղծում էին դիսկոբոլների քանդակներ, սակայն այս արձանները կամ ռելիեֆների կերպարները մեզ չեն հասել։ Երիտասարդները հանգիստ կանգնում էին` փոքր-ինչ առաջ դրված աջ ոտքով` հերոս-մարտիկի ավանդական դիրքով։ Մարզիկները սակայն այսպիսի կեցվածք էին ընդունում ցանկացած մրցությունից առաջ։ Քանդակում միայն սկավառակն է, որ հստակ պատկերացում է տալիս, թե ինչ «մարտի» է պատրաստվում պատանին։

## Պատկերասրահ

File:0 Discobolo - Musei Capitolini (1).JPG|Il *Discobolo Capitolino*
File:0 Discobole de Myron (Copie romaine) - Pal. Massimo.JPG|Il *Discobolo di Castelproziano*
File:Discobolus-Kunsthistorisches Museum-3.jpg|Il *Discobolo di Vienna*
File:Discobolo13.JPG|Il *Discobolo Townley*
File:Discobolo 9.jpg|*Discobolo Townley*, veduta posteriore
File:Discobolo 6.jpg|*Discobolo Townley*, veduta tergale
File:Discoboli (ludovisi e castelporziano).JPG|I discoboli Lancellotti e di Castelporziano nel Museo nazionale romano


## Գրականություն
* Ernst H. Gombrich, La storia dell'arte raccontata da Ernst H. Gombrich, Hong Kong, Leonardo Arte, 2002.
* Charbonneux J, Martin R, Villard F, La Grecia classica, Perugia, Bur arte, 2005.
* 

## Ծանոթագրություններ

## Արտաքին հղումներ
* Myron's Discobolus   A discussion about the sculpture between Dr. Beth Harris & Dr. Steven Zucker on video at Khan Academy/Smarthistory
* British Museum collection record, GR 1805.7-3.43 (Sculpture 250).
* Skulpturhalle, Basel collection record (German), 69-30/SH 948 
* Capitoline Museum collection record, MC0241
* 3D preview

Կատեգորիա:Բրոնզե արձաններ